
Parda kion aur kaise? 

Allah ta'ala ka irshad hai: 

"Khabardaarlzina ke qareeb bhi na 
phatakna kioke woh badi behaya’ai aur 
bahut hi buri raah hai " (Bani lsra'aeel:32) 

Hafiz Saiahuddin Usuf(hafizahullah) is Aayat ki 
tafseer mein likhte hain: 

"Islaam mein zina chunke bahut bada jurm 
haijtna bada ke koi shadi shuda mard ya 
'aurat is ka irtekaab kare to Islami mu'as - 
-hare mein zinda rahne ka hi haq nahi hai, 
phir use talwaar ke aik waar se maar dena 
hi kaafi nahi hai balke hukm hai ke paththar 
maar maar kar uski zindagi ka khatima kia 
jayega taake woh mu'ashare mein 'ebrat 
ban jaayejsliye yayan farmaya ke zina ke 
qareeb na ja'ao ya'ni us ke dawa'ai aur 
asbaab se bhi bach kar raho" 

(Ahsanul Bayaampage 775) 
Zinakaari aur badkaari ki rok thaam ke liye Islam 
ne mukhtalif qism ke ahkam diye hain,unhi mein se 
aik hukm 'aurat ke liye parde ka hai. 

'Aurat ghar hi mein rahe: 

Qudrat ki taraf se mardon ke muqabale mein 
'auraton ke andar jinsi kashish rakhi gayi hai aur use 
khaas husn o ada 'ata ki gayi hai,Nabi(sallallahu 
alaihi wa sallamjka irshad hai: 

"’Aurat sarapa pardah hai, jab woh nikalti hai to 
shaitan use haseen w jameel karke dikhata hai" 
(Tirmiziil 173) 

Aur Aap(sallallahu 'alaihi wa sallam) ne farmaya: 

"Bilashuba jab 'aurat saamne aati hai to 

shaitan ki soorat mein aati hai aur jab 

wapas jati hai to shaitan ki soorat mein jaati 

hai" (Muslim .1403) 

Isliye is baare mein shari’at e Islamiya ne pahle 

yahi hukm diya hai ke 'auraten ghar mein rah kar hi 

apna kaam anjaam den, Allah ta'ala ka irshad hai: 

"apne gharon mein jami raho"(AI Ahzab:23) 

Aur Nabi(sallallahu 'alaihi wa sallam)ka irshad hai: 

"Biwi apne shauhar ke ghar aur uske 

bachcho ki nigran hai.usse unke muta'alliq 

baaz purs hogi" (Bukhari, Muslim) 

Is tarah shari’at ne yeh hukm dia ke 'aurat ghar hi 

mein rahe aur ghar mein hi rah kar shauhar ke ghar 

ki hifazat aur us ke bachchon ki nigrani aur tarbiyat 

ka fareeza anjaam de,uski yahi woh zimmedari hai 

jis ke baare mein Qiyamat ke din us se suwaal kia 

jayega. 

'Aurat ghar hi mein rahe is maqsad ki khatir shari - 
-'at ne apne ba'z ahkaam mein tabdeeli kardi hai, 
misaal ke taur par mardon par ba jama'at namaz 
farz hai,shari'at ne 'aurat se yeh farziyat hata li hai, 
'aurat ki behtareen namaz woh hai jo woh ghar ke 
andurooni hisse mein ada karejsi tarah jum'aa bhi 
aurat par farz bahi, mardon ke liye Namaz e Janaza 
mein shirkat farz e kifaya hai jabke 'auraton ke liye 
ziyada se ziyada ja'aiz,isi tarah ba'z doosre ahkaam 
mein bhi yeh farq hai. 

Sayyeda Asma bint yazeed bin Sakan Ansariyah 
(R) badi 'aaqila,fazilah sahabiyah hain unko Sahabi- 
-yaat ne apna numayinda bana kar Nabi(sallallahu 
'alaihi wa sallam) ki khidmat mein bheja,inhon ne aa 
kar Rasoolfsallallahu 'alaihi wa sallam) se 'arz kia ke 




main musalmanon ki biwiyon ki taraf se numayinda 
ban kar aayi hun ,woh kahti hain aur main bhi kahti 
hun ke "Allah ta'ala ne aap ke mardon aur auraton ki 
taraf mab'aus kia hai,ham aap par eeman le aayein 
aur aap ki itteba’ ki,ham pardah nashee,gharon 
mein rahne wall hain, mardon ki khahish poori karne 
wali hain,unki awulaad ka bojh uthati hain jabke 
mardon ko ham par yeh fazilat di gayi ha ke,woh 
Namaz e Jumu’a ada karte hain,janaza aur jihaad 
mein shirkat karte hain,woh jab Jihaad ke liye nikal 
jaate hain to ham unke maalon ki hifaazat karte hain 
aur unke bachchon ki parwarish karte hain,aae Allah 
ke Rasool kia in sooraton mein ham bhi sawaab 
mein mardon ki shareek ho sakti hain?"Aap (sallalla 
hu 'alaihi wa sallamjne unki baat sun kar Sahaba se 
poocha'Asma bint Yazeed se pahle turn logon ne 
deen ke baare mein is se behtar suwal kisi aurat se 
suna tha?" Sahaba ne arz kai:nahi,Aap ne farmaya: 
Asma ja-ao,in auraton ko batado ke turn mein se kisi 
'aurat ka apne shauhar ke sath husne sulook, us ki 
razajoyi aur uske mizaaj ke mutabiq itteba un tamam 
baton ke barabar hai jin ka turn ne zikr mardon ke 
muta'alliq kia hai.Rasoolullah(sallallahu 'alaihi wa 
sallamjki Zuban se yeh basharat sun kar Asma 
khushi ke sath takbeer kahti hui chali gayeen aur 
'auraton ko yeh basharat sunayi. (Al Isti'aab 2/726) 
’Aurat ke jinsi taqaddus ka taqaza: 

'Allama Eqbal ke lafzon mein: 

"aurat ka jinsi taqaddus is baat ka taqaza 
karti hai ke use ajnabi nigahon se mahfooz 
rakha jaye, aurat aik 'azeem zari'a e 
takhleeq hai aur haqeeqat yeh hai ke 
kayenaat ki tamaam takhleeqi quwaten 
mastoor aur mahjoob(posheeda)hai" 

'Auraton ki takhleeq ke maqasid ka taooooqaza: 

'Auraton ki mardon ki nigahon se hifazat ke elawa 
unki jismaani aur fitri halat aur unki paidayish ke 
maqasid ka bhi taqaza hai bhi yahi hai ke woh apne 
ghar mein hi rahen. 

Auraton ki takhleeq ka aik maqsad mardon ke liye 
sukoon ka samaan karna hai,zahir si baat hai ke 
mard ke haq mein wahi aurat dil ke sukoon aur 
rahat ka samaan sabit ho sakti hai jo us ke rozi ke 
husool ke liye nikalne ke ba'd us ke ghar baar ki 
hifazat w nigarani ka fareeza anjam de aur din bhar 
ki dodh dhoop aur mehnat w mashaqqat aur mukh - 
-talif tabi'at w mizaaj ke logon se milne aur mu'am - 
-ala karne ke ba'd jab woh ghar pahunche to woh 
apni khoobsoorat muskurahat ke sath uska isteqbal 
kare,apni meethi baaton se uska dil bahlaye,uski 
zarooart ke cheezen uske saamne la hazir kare aur 
uski har woh ja-aiz khidmat anjam de jis se us ke 
thake huye jism w dimagh ko aaraam awr sukoon 
hasil ho.aisi hi aurat ke baare mein Nabijsallallahu 
'alaihi wa sallamjka irshad hai: 

" Dunya saari ki saari fa-aida uthane ki 
cheez hai aur dunya ka behtareen saman 
naik biwi hai"(Muslim:1469) 

Nabijsallallahu 'alaihi wa sallam)se poocha gaya 
" kaunsi aurat behtar hai?"Aap ne farmaya:"woh 
aurat jise shauhar dekhe to woh use khush karde, 
jab kisi baat ka hukm de to baja laye aur woh apni 
jaan w maal ke silsile mein aisi mukhalafat na kare 
jo uske shauhar ko na pasand ho"(Nasai:3233) 

Aik la-aiq aur hoshmand biwi kis tarah apni shauhar 
ki tasalli aur uske sukoon ka samaan kar sakti hai is 
ke liye hamein Sayyeda Khkadeeja(R)ke us waqi'ae 
ko padhna chahiye ke jab Nabijsallallahu 'alaihi wa 

sallam)pahle wa'hi ke ba'd Rasolullah(sallallahu 'alaihi 
wa sallam)ghabraye ghar aaye aur kahne lage ke 
mujhe apni jaan ka dar lag raha hai, to Khdeeja(R)ne 
tasalli dete huye kaha" 

"Allah ki qasam aisa hargiz nahi ho sakta 
Allah aap ko kabhi ruswa nahi karega.aap 
sila rahmi karte hain.be saharon ka bojh 
uthate hain.khali haath walon ka bandobast 
karte hain.mahman ki mezbaani karte hain 
aur haqdaar ki musibat mein madad farm - 
-ate hain"(Bukhari:3) 

In alfaaz ne Nabi(sallallahu 'alaihi wa sallam)ko kaisi 
quwwat di hogi iska andaza har shaks kar sakta hai. 

Mashhoor Uropiyan mufakkir lind barg ne apni 
kitaab "Modern Women"mein likhta hai: 

"Aedaad o shumar wazeh karte hain ke 
mard ki kaam karne ki salahiyat 20 se 30 
feesad tak badh jaati hai jab uski biwi uske 
ghar ko bakhubi sanbhal ieti hai" 

Woh auraten jo gharon se door aur bahar mehnat 
o mashaqqat ke kaamon mein mashghool rahti hai 
woh apne shauharon ke liye sukoon o rahat ka 
sabab kaise ban sakti hain jabke woh khud kisi ki 
Khidmat ki mohtaj ban kar ghron ko lauti hain?aisi 
soorat mein mard aur aurat ke ta'alluqat ki soorat kia 
hogi aur uska asar khandaan w mu'ashara par kia 
hoga is ka andaza karna bahut aasan hai. 

Aurat ki takhleeq ka doosra aham aur bunyadi 
maqsad insani nasi ki taraqqi aur tarbiyat hai, is 
'azeem maqsad ki takmeel ke liya aik aurat ko 
'hamal,wiladat,raza'at aur phir tarbiyat ke mukhtalif 
marhale se guzarna padhta hai, in mein se har aik 
daur intehayi ahmiyat ka hamil hai aur har aik mein 
aurat ko apni aur apne bachche ki hifazat wa sehat 



( ^pardoh ft, on aur fco.se? ) ( j) \ (J Moboboh At-Faizi J> 

ke liye khaas ehtiyaat aur tadbeeron ki zarurat hoti 
hai.Misr ke mashhoorAlim Allama Fareed Wajdi in 
charon adwaar ka ja-aiza lene ke ba'd tahreer 
farmate hain: 

" Ab sawal yeh hai ke jis giroh(jama'at)ka 
qudrati farz aise aham aur dushwar marh- 
-alon ka tai karna hai kia woh dunya ki 
tamadduni kashmakash mein shareek ho 
sakta aur kia is qism ki shirkat uske qudrati 
fara-iz mein rukawat nahi banegi?" 

Aage likhte hain: 

"Haqeeqat yeh hai ke qudrat ne dunya ke 
kaamon ke khud hi do hisse kar diye hain, 
nau'ae insani ki hifazat wa taraqqi aur 
insani zaroriyaat ka intezaam,pahla kaam 
aurat ke zimme kia gayajsi liye usko usi 
qism ke a'aza aur usi qism ki jismani quwat 
di gayi jo is farz ki anjam dehi ke liye 
zaroori hain, doosra kaam mard ke zimme 
kiya gaya is liye usi ke mutabiq jismani aur 
dimaghi taqat 'ata ki gayi, in donon ka alag 
alaq kaam dunya ka majmoo'ai tamaddun 
qa-aim rakhta hai aur jab ikhtelaaf uthane 
ki koshish hoti hai ya koi apne fara-aiz se 
bahar qadam nikalta hai to samaaj mein 
sainkdo diqqaten aur mushkilen paida ho 
jati hain" (Musalman aurat P 25,27) 

Aurat ke liye ghar se nikalne ki ijaazat: 

Shari'at ki takeed aur khahish to yahi hai ke aurat 
ghar mein rah kar hi apne fara-aiz nibhaye lekin iska 
yeh matlab nahi ke us ke liye ghar se nikalne ki koi 
gunjayish bilkul nahi,zaroorat ke waqt unhein poori 
aazadi di gayi hai ke woh gharon se nikal kar apni 
zarooriyaat puri karein,parde ka hukm utarne ke 




ba'd aik martaba Syyeduna Umar(R)ne Ummul 
momeneen Sauda(R)ko ghar ke bahar dekh liya to 
unhen toka.unhon ne ghar lotne ke bad iska zikr 
Rasoolullah(sallallahu 'alaihi wa sallam)se kia to Aap 
par wa'hi ki kaifiyat taari hui, uske bad aap ne 
farmaya: 

"Bila shuba Allah ne tumhen apni 
zarooriyat ke liye apne ghar se nikalne ki 
ijazat di hai" ( Bukhari :4 795) 

Nabi(sallallahu 'alaihi wa sallam)ke daur mein 
Sahabiyaat apni mukhtalif qism ki zarooriyat ke liya 
ghar se nikla karti thein,is silsile mein Syyeda Asma 
bintAbi Bakr(R)ka guthliyan chunne ke liye ghar se 
nikalne ki riwayat Bukhari mein maujood hai. 

Auratein Namaz ki adayegi ke liye Masjid Nabawi 
jay a karti thein,Nabi(sallallahu 'alaihi wa sallamjka 
irshad hai: 

"jab tumhari auraten masjid ki taraf jaane ki 
ijaazat mangen to unhen roko nahi" 
(Bukhari:578,Muslim 645) 

'Eidgaah mein to auraton ko hazir hone ki khaas 
takeed thi. 

Ahadees mein ghazwaat mein unki shirkat ka zikr 
bhi maujood hai,Sayyeduna Anas(R)se riwayat hai: 
''Rasoolullah(sallallahu 'alaihi wa sallam) 

Umme Sulaim aur Ansar ki kuch auraton ko 
jiahad mein le jaate the taake woh 
mujahedeen ko paani pilayen aur 
zakhmiyon ka elaaj karen" 
(Bukhari:2880,Muslim:1 81 0) 

isi tarah Sahabiyaat ke karobaar karne, bazar se 
sauda salaf laane aur shadi ki taqreeb mein shirkat 
ki riwayaten bhi maujood hainjmam Bukhari(r) 
"Baab da'wat mein auraton aur bachchon ka bhi 

jana ja-aiz hai" ke tahat yeh Hadees naqal farmate 
hain ke Anas(R)ne bayaan kia : 

"Nabi(sallallahu 'alaihi wa sallam)ne auraton 
aur bachchon ko kisi shadi se aate dekha 
to aap kushi ke maare jaldi se khadhe ho 
gaye aur farmaya: Allah (gawah rahe)tum 
log sab logon se ziyada mahboob ho" 

(Bukhari :5 180) 

Parde ka hukm: 

Islam ne zarooratan auraton ko ghar se nikalne ki 
ijazat di haijekin sath hi unhen kuch ahkaam aur 
shara-aet ki pabandi ka bhi sakhti se hukm dia hai, 
un mein se aik aur bada hukm parde ka bhi hai, 
Allah ta'ala ka irshad hai: 

"Aur turn qadeem jaheliyat ke zamane ki 
tarah apne bana-o ka izhar na karo" 

(AL Ahzab:33) 

Hafiz Salahuddin Usuf is aayat ke tahat likhte hain: 
"is mein ghar se nikalne ke aadab batla 
diye ke agar bahar jane ki zaroorat paish 
aaye to bana-o singhar karke ya aise 
andaz se jis se tumhara bana-o singhar 
zahir ho, mat niklo jaise be parda ho kar jis 
se tumhara chehra,baazu aur chati 
waghaira logon ko da'wate nazzara de" 

(Tafseer Ahsanul Bayan page:1 1 78) 

Doosri jagah farmaya gaya hai: 

", Aae Nabilapni biwiyon se.apni saheb 
zadiyon se aur musalmanon ki auraton se 
kah den ke woh apne upar apni chadaren 
(Jalabeeb)latka liya karen,is se bahut jald 
unki pahchan ho jaya karegi phir woh 
satayi na jayengi" (Al Ahazab:59) 

Jalabeeb jilbaab ki jama' hai jo aisi badhi chadar 




ko kahte hain jis se poora badan dhak jaye.apne 
upar latkane se muraad apne chehre par is tarah 
ghonghat nikalna hai ke jis se chehra bhi chup jaye 


aur nazren jhuka kar chalne se raasta bhi nazar 
aata jaye. (Tafseer Ahsanui Bayan ) 

Imam Ibne Jareer tabari (rah)is aayat ki tafseer 
mein likhte hain: 

"Musalman auraten jab zaroorat ke tahat 
niklen to laundiyon ke sath mushabahat 
ikhteyar karte huye apne baalon aur 
chehron ko khula na rakhen balke apne 
upar apni chadaren latka liya karen taake 
ma'loom ho jaye ke woh aazad auraten 
hain aur fasiqon ki behooda baaton se 
mahfooz rahen"(Jme'aul Bayan 9/306) 

Aur 'Allama Abu Bakr Jassas (r)tahreer farmate hain: 
"yeh Aayat is baat par dalalat karti hai ke 
jawan aurat ko ajnabiyon se apna chehra 
chupane ka hukm hai aur use ghar se 
nikalte waqt satar aur paak damni ka izhar 
karna chahiye taake mushtabeh seerat o 
kirdar ke log use dekh kar kisi tama' wa 
lalach mein mubtla na hon" 

(Ahkamul Qur'an 3/458) 

parde ki hikmat o khubi aur nau muslima 
khawateen ke bayanaat: 

Haqeeqat yeh hai ke parda na sirf yeh ke aurat ki 
pakdamni ki daleel aur pahcan hai balke yeh uske 
liye nafsiyati,zehni aur jismani har a'etebar se 
tahaffuz ka bhi zari'a hai, jis ki taraf Qur'an Majeed 
ne"is se bahut jald unki pahchan ho jay a karegi phir 
woh satayi na jayengi" kah kar isharah kia hai, parda 
aik aurat ke undar ezzat w bada-ai ka kaisa ehsas 
paida karta hai aur use tahaffuz wa khud 'etemadi ki 

kaisi azeem kaifiyat o lazzat se sarfaraz karta hai is 
ka andaza un nau muslima khawateen ke ta'assurat 
se kia ja sakta hai jinhen be pardagi ke talkh maze 
chakhne ke ba'd parde ke ehtemam ki ne'mat aur us 
se hasil hone wali ezzat wa khushi se lutf andoz 
hone ka mauqa mila hai,balke haqeeqat yeh hai ke 
parda hi aisi aksar khawateen ke musalman banne 
ka sabab raha hai. 

Is silsile mein Japan ki nau muslimah khatoon 
"khaula lakata"ki tahreer sach ma'non mein Ayat ke 
ma'ne ki tafseer hai aur muslim khawateen ke liye 
badi 'ebratkhez aur khusoosi taur par mutala'a ke 
qabil hai. 

Is khatoon ki paidayish Japan mein hui aur ta'leem 
wa tarbiyat France mein hui, France mein hi use 
qabool islam ka sharaf hasil hua,is ne Misr wa Saudi 
Arab ke motala'ati daure bhi kiye,yeh parde se 
muta'alliq likhti hai: 

"Qabool Islam se qabl mein chust paint air mini 
scurt pahanti thijekin ab meri poshak ne mujhe 
kush kardiya, mujhe uon laga jaise mein aik shah - 
-zaadi hun" 

pahli martaba main ne hijab pahanne ke ba'd apne 
aap ko pakiza aur mahfooz samjha, mujhe ehsaas 
hua ke main Allah ta'ala se ziyada qareeb hogayi 
hun,mera Hijab sirf Allah ki eta'at hi nahi thi balke 
mere 'aqeeda ka khula izhar bhi tha, hijab pahanne 
wali musalman aurat bheed mein bhi qabile shanakht 
hoti hai(ke woh Musalman haijjabke gair muslim ka 
aqeeda alfaz ke zari'ae hi ma'loom ho sakta hai" 

"Mini scurt ka matlab hai ke agar aapko meri 
zaroorat hai to mujhe le ja skate hain, Hijab saaf taur 
par batata hai ke main aap ke liye mamnoo' hun" 
pahle mujhe ahirat hoti thi ke muslim bahnen burqa 




ke andar kaise aasani se saans le sakti hair i, ?is ka 
inhesar 'aadat par hai,jab aurat ko iski 'aadat ho jati 
hai to koi diqqat nahi rahti,pahli baar main ne niqaab 
lagaya to mujhe to bada achcha laga,intehayi hairat 
angez,aisa mahsoos hua goya main aik aham 
shakhsiyat hun... (Hijaab...why:56.57) 

Aik aur nau muslimah "Huda (Britania)kahti hain: 

"jo cheez mujhe Islam ki taraf kheench 
layi woh parda tha.musalman khawateen 
ka yeh skarf aur libaas gair mardon ki 
nigah aurat se hata deta hai"(Mahnama 
Muhaddis Lahore Apr 2002) 

Dr kamla sorayya (kamla daas, kerala) angrezi aur 
malyalam ki mashhoor sha'aera thein,unhon ne 12 
Dec 1999 ko kerala ke shahar kocheen mein aik 
'ilmi aur adabi taqreeb mein apne qabool e Islam ka 
'elaan kia,15 Dec 1999 koTimes of I nida ko interveiw 
dete huye parde se muta'alliq apne khayalaat ka 
izhar karte huye kaha: 

"Islami taleemat mein burqa' ne mujhe bahut 
mutassir kia ya'ni woh libaas jo musalman khawa - 
-teen bahar nikalte waqt 'aam taur par istemal karti 
hain, yeh aurat ko mard ki chubhti nigahon se mah - 
-fooz rakhta hai aur aik khaas qism ka ehsas e taha- 
-ffuz faraham karta hai,aap ko meri baat badi 'ajeeb 
lagegi ke main naam nihad aazadi se tang aagayi 
hun, mujhe auraton ke nange munh,aazadana chalat 
phirat zara bhi pasand nahi, main chahti hun ke koi 
mard meri taraf ghoor kar na dekhe....main ne 
dekha ke pardadaar auraton ka ehteram kia jata hai 
aur koi unhen bila wajah pareshan nahi karta" 

(Main ne Islam kion qabool kia p 288..) 
Chehra aur hathon ka parda: 

'Auraton ka chehra aur uske dono hath parde mein 

dakhil ham ya nahi is sisile mein Fuqaha kalkhtelaf 
hai, Imam Abu Haneefa aur Imam Shafa'ai(r) ka qaul 
hai ke ye donon a'aza parda hukm mein dakhil nahi 
hain, jabke Imam Malik aur Imam Ahmed bin Hanba(r) 
ka kahna hai ke inko bhi chupana zaroori hai. 

Dar asl is ikhtelaf ki bunyad surah Noor ki Aayat 
31 "aur 'auraten apni zeenat zahir na karen swaye 
uske jo zahir hojaye " ki tafseer mein Abdullah bin 
Abbas aur Abdullah bin mas'aud (R)se alag alag 
tafseeron ka aana hai,lbne Mas'ood aur deegar 
Sahab(R)ke nazdeek zaheri zeenat se murad kapde 
waghaira hain jabke Ibn Abbas(R)ke nazdeek 
chehra aur hath. 

chunke is ikhtelaf se bahut se modern log galat 
fa-ida uthane ki koshish karte hain is liye ham ghaur 
karenge ke is baare mein saheeh nazriya kia hai aur 
riwayat aur aql wa ra-e se kis ki ta-yeed hoti hai. 

Abdullah bin ' Abbas se manqool sanadan 
za’aeef qaul: 

Is silsile mein pahli baat to yeh hai ke Abdullah bin 
Abbas(R) se marwi qaul sanad ke 'aetebar se za'a - 
-eef hai, unse aayi aik sanad mein jise Imam Ibn 
Jareer tabari(r) ne naql kia hai, aik raawi muslim 
almullayi kamzor haijdekhein Imam Mizzi ki kitaab 
"Tahzeebul kamal 7/103"mein Ulama e jar'h w 
ta'deel ke aqwaljjabke doosri sanad mein jise Imam 
Baihaqi(r)ne naql kia hai 2 raawi Ahmad bin Abdul 
Jabbar aur 'Abdullah bin muslim bin hurmuz za'aeef 
hain. (Tahzeebul kamal 1/54) 

Ibn e Umar(R)ka sanadi ’etebaar se za'eef 
qaul: 

Zeenat ki tafseer mein chehra aur hatheli ki baat 
Musannaf Ibn Abi Shaiba mein Abdullah bin Umar 




se bhi marwi haijekin uski sanad mein bhi aik bid - 
-'ati,murje'ai aur mutakallam feeh raawi maujood 
hai. (Hawala e sabiq 3/359) 

Ibn e Abbas aur Ibn e Umar ke aqwal ki 
mukhtailf taujeehen: 

Doosri baatyeh hai ke Ulama ne in donon Sahaba 
ke aqwal ki kayi taujeehen ki hain, jin ki deegar 
riwayaat,Aayat ke alfaaz aur siyaaq w sabaaq se bhi 
tayeed hoti hai. 

pahli taujeeh: 

unmein aik taujeeh yeh hai ke in dono Sahaba ne 
apne aqwaal ke zari'ae mamnu'a zeenat ya'ni "woh 
zeenat zahir na karen" ki tafseer bay an ki hai na ke 
zahiri zinat ya'ni "magar woh jo zahir hojaye" ki. 

Doosri taujeeh: 

Aik taujeeh ye ki ke in hazrat ne zahiri zinat se 
murad chehra aur dono haat himurad liya hai lekin 
yahan unka ittefaqan khul jana muarad hai'amadan 
nahi.Dausri taujeeh ki tayeed "zahara"ke lafz se: 

Is taujeeh ki tayeed is tarah hoti hai ke Ayaat mein 
"zahra"ka lafz aaya hai jis ke ma'ne khul jaane ke 
hain na ke kholne ke jaise hawa wagaira ki wajah se 
khul jana, Mufassir Ibn e Atiyya Andulusi(r)apni 
tafseer mein likhte hain: 

"Aayat ke alfaz se mujhe yeh samajh mein 
aata hai ke 'aurat ko hukm diya gaya hai ke 
woh apne aapko zahir na kare aur har qism 
ki zeenat ko khoob khoob chupaane ki 
koshish karejstesna se muraad har woh 
cheez hai jo aurat par ghalib aa jaye 
masalan aurat koi zaroori harkat kare ya 
apna hulya theek karne ki wajah se uske 
jism ka koi hissa zahir hojaye to woh 
mu'aaf hai" (A! muharrarui wajeez 10/488) 

Teesri aur behtar taujeeh: 

Aur aik behtar aur qabile qabool taujeeh yeh hai 
ke is se muraad aurat ka ghar mein apne chehre ko 
khula rakhna hai,iski tayeed is baat se hoti hai ke 
Surah Noor ki Aayaten ghar ke hi parde ke baare 
mein hain,ghar se bahar ke parda ka zikr Surah 
Ahzab mein hai, is baat ko mazeed taqwiyat is baat 
se milti hai ke Surah Ahzab ki Ayat ki tafseer mein 
Abdullah bin Abbas(R)se ye qaul manqool hai: 

"Allah ta’ala ne momin auraton ko hukm 
diya hai ke jab woh kisi zaroorat ke tahat 
apne gharon se niklen to chadaron se apne 
saron ke upar se apne chehron ko dhak lia 
karen aur (rasta dekhne keliyejsirf aik 
aankh khuli rakhen"(lbne kaseer 3/18) 

Zahir hai ke Ayat ka ta'alluq ghar se baahar 
nikalne se hajiska matlab yeh nikalta hai ke Ibn 
Abbas (R) ghar se bahar chehre ke parde ke qa-ail 
hain. 

Abdullah bin Mas'ud(R) ki tafseer ki tayeed is 
Aayat ke nazil hone ke ba'd Sahabbiyaat(R)ke amal 
se bhi hoti hai.Sayyedah Ayesha(R)farmati hain: 
"Allah ta'ala shuru' ki muhajir khwateen par 
raham farmaye ke jab Allah ta'ala ne hukm 
nazil farmaya ke auraten apni chadaron ke 
pallu apne seenon par daal liya karen to 
unhon ne apni chadaron ko phaad kar 
aodhniyan bana lein"(Bukhari:4758) 

Hafiz Ibn Hajar(r)iski sharah mein likhte hain: 
"aodhiyan banane ka matlab yeh hai ke 
unhon ne apne chehron ko dhanp liya" 

(Fathul Bari 8/490) 

In do wazahaton ke ba’d ab Qur'an w Hadees ki 



doosri dalilon ki tarafaate hain: 

Surah Ahzab ki aayat aur mufassereen ke 

aqwaal: 

Surah Ahzab Aayat 59 mein farmaya gaya hai: 
"Aae Nabi! apni biwiyon se,apni 
sahebzadiyon se aur musalmanon ki 
auraton se kah den ke woh apne upar apni 
chadaren... " 

Is Aayat ki tafseer mein Sayyeduna Ibn Abbas(R) 
ka qaul guzar chuka hai ke 

"Allah ta'ala ne momin auraton ko hukm 
diya hai ke jab woh kisi zaroorat ke tahat 
apne gharon se niklen to chadaron se apne 
saron ke upar se apne cheron ko dhak lia 
karen aur (rasta dekhne keliyejsirf aik 
aankh khuli rakhen" (Ibne kaseer 3/18) 

Isi tarah Muhammad bin Seereen(r)farmate hain 
ke main ne Ubaid Ai Salmani(r)se Allah ta'ala ke 
farman: "woh apne upar apni chadaren daal leya 
karen."ke baare mein pucha ke auraten kis tarah 
apni chadaron ka aik hissa apne chehron par 
dalengi to unhon ne uska 'mali tareeqa batate huye 
apne chehre aur sar ko aik chadar se dhak iiya aur 
sirf apni bayein aankh ko khole rakha. 

(Ibne kaseer 3/569) 

In do 'azeem mufassereen ke 'elawah taqriban 
tamaam agle aur pichle mufassereen ne "apni upar 
chadaren dalne"se mu rad chehre ka parda Iiya hai 
aur ise aazad auraton ka shi'aar qarar diya hai, is 
silsile mein Ibn jareer aur Imam Jassas ki tafseeren 
guzar chuki hain,ba'z mufassereen ne chehra 
kholne ko zmana e jaheliyat ki baqi rah jane wali 
baton mein se aik qarar diya hai.Jaise Imam Ibn 
Hyyan Andulusi(r)ke alfaz hain: 




"Aur [Alaihehinnajya'ni apne upar ke 


alfaz in auraton ke sare jism ko shamil hai 
ya apne upar se muraad apne chehron par 
hai is liye ke zmana e jaheliyyat mein 
auraten jis cheez ko zahir karti thein woh 
chehra hi tha"(AI Bahrul Mohee't 7/250) 

Isi tarah Imam Qurtubi tahreer farmate hain: 

"Arab khawateen mein chunke(Daur e 
jaheliyyat)ki kuch kamtar darje ki 'aadaten 
baqi thein aur woh laudiyn ki tarah apne 
chehron ke khula rakhti thein aur unka yeh 
'amal mardon ke unki taraf dekhne aur 
unke baare mein pareeshan khayali ka 
ba'ais ban rahat tha isliye Allah t'ala ne 
apne RasoolQko yeh hukm diya ke woh 
unko apne upar chadaron ke latkane ka 
hukm dien jab bhi woh apni zaroorat ke liye 
bahar nikalne ka irada karen" 

(Tafseer Qurtubi 7/243) 

chehra khula rakhna laundiyon ki ' pahchan : 

Is baat ki daleel ke chehra khula rakhna laundiyon 
ki 'aadat thi,yeh do riwayaten bhi hain: 

I.Khaibarki fatah se wapsi par Rasoolullah 
(sallallahu 'alaihi wa sallam))ne jab Khibar aur 
Madeena ke darmiyan teen din Safiyya(R)ke sath 
qiayam farmaya to Sahaba e kiram (R)mein ikhtelaf 
hua ke Aap(sallallahu 'alaihi wa sallam)ne Safiyya ko 
apne nikaah mein liya hai ya unko laundki ke taur 
par rakha hai to ba’z Sahaba kahne lage : 

"agar Aapjsallallahu 'alaihi wa sallam)ne 
unse parda karaya to woh ummahatul 
Momeneen me se hongi aur agar aapne 
parda na karaya to woh aap ki laundi 

hongi" 

phir aap jab wahan se rawana huye to Safiyya ko 

apne piche bitha liya aur parda kheench diya. 
(Bukhari:4213) 

Aik riwayat ke alfaz yeh hain: 

"aur Allah ke Rasooljsailallahu 'alaihi wa 
sallamjne unhen(Safiyya)ko dhanpa, unhen 
apne peeche sawar kia aur apni chadar unki 
peeth aur chehre par dal di" 

2.Sayyeduna Anas(R)se riwayat hai ke: 

"Umar(R) ne aik laundi ko dekha ke usne 
chehra chupaya hua tha to use mara air 
farmaya:aazad auraton ki mushabahat 
ikhtiyar na karo"(lbn Abi shaiba:6291) 

Jilbaab se chehra chupane ki daleel: 

Aur is baat ki daleel ke "jilbab"(chadar jiske latkane 
ka hukm hai)ka iste'mal badan ke deegar a'za ke 
sath chehra dhanpne ke liye bhi hota tha,Sayyeda 
'Ayesha(R) ki riwayat hai, woh Ifkfzina ke ilazam) ke 
waqe'aa ki tafseelat bayan karte huye Safwaan bin 
Mu'attal(R)ke baare mein farmati hain: 

"Unhon ne mujhe dekha to pahchan Ha, 
woh mujhe hijab ke hukm ke nazil hone se 
pahle dekh chuke the, unhon ne mujhe 
pahchan liya to " Inna lillah...padha(jise sun 
karjmain bedaar ho gayi aur apna chehra 
apne 'jilbaab' se dhanp liya"aur aik riwayat 
mein hai"main ne apna chehra apne 
jilbaabmein chupa liya"(Bukhari:4750) 

Aayat e hijab aur uski f amali tafseer: 

Surah Ahzaab ki Aayat 53 ko Aayat e hijab kaha 
jata hai, is mein pahli martaba Allah ta'ala ne Nabi 
(sallallahu 'alaihi wa sallam)ki biwiyon ko parda karne 
ka hukm diya, Allah ta'ala ka irshad hai: 

"Aur jab turn in(Azwaj e Mutahharatjse koi 

samaan mango to parde ke peeche se 
mango, yeh 'amal tumhare aur in (azwaaj) 
ke dilon ki ziyad pakeezgi ka ba'ais hai" 

Yeh Aayat Syyeduna Umar(H) ki khahish par utri, 
unhon ne Nabi(sallallahu 'alaihi wa sallam)se arz kiya: 
"Aap ke ghar mein naik aur bad har qism 
ke log aate rahte hain,behtar hota ke aap 
ummahatul momeneen ko parde ka hukm 
dete" (Bukhari:4790) 

Sayyeda Ayesha(R)ki piche guzri riwayat se bilkul 
wazeh hai ke is aayat mein jis parde ka hukm diya 
gay a hai us mein chehre ka parda bhi shamil hai. 
parde ka hukm Nabi ki azwaaj ke sath khas nahi: 
Ab raha yeh kahna ke is Aayat ka ta'alluq khaas 
azwaaj e mutahharaat se hai to iska jawab yeh hai 
ke is Aayat mein parde ki wajah bhi bay an kardi gayi 
hai aur woh dilon ki pakeezgi hai,zahir si baat hai ke 
doosri auraton ko dilon ki is pakeezgi ki zaroorat 
azwaaj se kahein badh kar hai, is hukm ki umumiyat 
ka andaza karne ke liye in riwayaton ka mutala'a 
kijye, Sayyeda Ayesha(R)bayaan karti hain: 

"Sawaron ka qafila hamare paas se 
guzarta tha aur ham Rasoolulla(sallallahu 
'alaihi wa sallam) ke sath ehram ki haalat 
mein hoti tehin to jab woh hamare bilkul 
bilmuqabil hojate to ham mein se har aik 
apne jilbaab ko apne sar se apne chehre 
par karleti aur jab woh aage badh jaate to 
(halat e eharaam mein chehra khole 
rakhne ka hukm tha is liye) ham apne 
chehron ko khol dete the " 

(Abu Daud:1833) 

Syyeda Asma bint Abu Bakr(R)ka bayan hai: 
"Ham(gair muhrim)mardon ke saamne 




apne chehron ko dhanke rakhte the" 


(Hakim 1/454) 

Kia yeh riwayaten is baat ki daleel nahi hain ke 
daur e nabawi mein chehre ke parde ka 'aam riwaaj 
aur ehtemam tha?zahir si baat hai ke Sahabiyaat ki 
yeh pa bandi Qur’ani hukm ki ta'meel hi mein tha, 
Ayeshah(R)ki riwayat guzar chuki hai ke Safwan(R) 
ne unhen hijab ka hukm utarne se pahle dekha tha. 
Halat e ehraam mein chehre par niqaab ki 
mumana'at: 

Sayyeduna Abdullah bin Umar(R)se marwi hai ke 
Rasoolullah(sallallahu 'alaihi wa sallam)ne farmaya: 
"Aurat(eharam ki haalat meinjna niqaab 
daale aur na dastana pahne" 

(Bukhari:1707) 

Imam Ibn e Taimiyah(r)is hadees ko naql karne ke 
ba'd tahreer farmate hain: 

"yeh hadees is baat ki daleel hai ke 
ehraam ke elawah 'aam halat mein auraton 
mein chehara chupane ke liye niqaab dalne 
aur hathon ke chupane ke liye dastana 
pahanne ka riwaaj 'aam tha, is liye ehraam 
ki halat mein in donon cheezon ke iste'mal 
se mana' kia gaya"(Ahkam e hijab page:52) 
pairon ka parda phir chehre ka kion nahi!!! 

Tirmizi(1653)ki riwayat hai ke Nabi(sallallahu 'alaihi 
wa sallamjne farmaya : 

"jo shaks takabbur aur ghuroor se apna 
kapda ghaseetta huwa zameen par chale 
Allah ta'ala uski taraf Qiyamat ke din 
(rahmat ki nigah se) nahi dekhega" 

Syyeda Umme Salma ne 'arz kia: 

"auraten apne daaman ka kia karengi"? 

Aap(sallallahu 'alaihi wa sallam)ne farmaya: 

"zameen par aik balisht ke baqadr latka 

lengi" 

Ubhon ne 'arz kia: 

"phir to unke qadam khul jayenge?" 

Aap(sallallahu 'alaihi wa sallamjne farmaya: 

"aik balisht latka lengi, usse ziyada nahi 

karsakteen" 

yeh hadees daleel hai ke aurat ke liye apne 
qadamon ko dhanpna farz hai aur yeh baat wazeh hai 
ke paaun mein hathon aur chehra ke muqabale mein 
kam kashish payi jati hai,kam kashish wale maqaam 
ke hukm ki wazahat khud ba khud bata rahi hai ke us 
se ziyada kashish wale maqamaat ka kia hukm hona 
chahiye?yeh baat shari'at ki hikmat ke bulkul ulat hai 
ke kam kashish aur kam fitne wale hisse ka dhanpna 
to farz ho lekin us se ziyada kashish aur fitne wale 
maqamaat ko kholne ki ijazat ho? 

Chehra hi husn o jamaal ka aa-aina hai: 

Jo hazarat aurat ke chehre ke parde ka inkar karte 
hain unhen ghaur karna chahiye ke aakhir parda ke 
hukm ka maqsad kia hai?zahir hai ke uska maqsad 
iske siwa kuch nahi ke samaaj aur society ko fitnon 
aur inteshar se mahfooz rakha jaye,ab sawaal yeh 
hei ko kia chehra khula rakh kar is maqsad ko hasil 
kia ja sakta hai?hargiz nahifis liye ke chehra hi kisi 
aurat ke husn w jamaal ka aayina aur uski khubsoo- 
-rati wa badsoorati ka me’yaar hota hai,yahi wajah 
hai ke jo log khoobsurati pasand aur husn wa jamal 
ke girweda hote hain unki tawajjoh ka markaz aurat 
ka chehra hi hota hai, agar chehra purkashish hai to 
phir doosre a'aza qabile tawajjoh nahi rahte,zara 
sochye ke jis shari'at ne aurat ko apni aawaz mein 
lachak paida karne se roka ho, zameen par aawaz 
paida karte huye chalne se mana' kia ho aur khusbu 




laga kar bahar nikalne se baaz rahne ki takeed ki ho 
is maqsad ki khatir ke fitne ko hawa na mile bhala 
woh is baat ko kaise gawarah kar skati hai ke 'aurat 
apne chehre ko khol kar ajnabi mard ke saamne 
aaye, jabke chehre ki fitna samaani in saari cheezon 
se badhi hui hai? 

Chehre ki fitna samaani ki daleel(Hadees): 

Chehra ki fitna samani par daleel khud hadees 
mein bhi maujood hai,Sayyeduna Abdulla bin Abbas 
(R)se riwayat hai: 

"Fazl bin Abbas Hajjatul wida' ke mauqe' 
par Nabi(sallallahu ’alaihi wa sallam) ke sath 
sawari par baithe the,Qabeela e khas'am ki 
aik aurat aayi to Fazl use dekhne lage aur 
woh Fazl ko dekhne lagi, Allah ke Rasool 
(sallallahu 'alaihi wa sallam)ne Fazl ka 
chehra pakad kar us rukh se doosri taraf 
kar dia "(i Bukhari: 1513, Muslim : 1 334 ) 
yeh Aurat ehraam ki halat mein thi aur is haalat 
mein chehra khula rakhna mashroo' haijsi liya Nabi 
(sallallahu 'alaihi wa sallam)ne aurat ko chehra dhanp 
lene ka hukm na dekar Fazl bin Abbas (R)ka chehra 
doosri taraf pher kar unhein fitne mein mubtala hone 
se bachaya. 

1 Allama Albaani (r)ki baat: 

yahi wajah hai ke jo fuqaha chehra aur haton ke 
parde ko farz nahi samajhte woh bhi fitne se hifazat 
ke liye chehre ko dhankna hi munasib qarar dete 
hain,chunache Allama Albani(r)jo chehre ke parda 
ko musatahb kahte hian,tahreer farmate hain: 

"Ham momin auraton ko tawajjo dilate 
hain ke chehra khula rakhna agrche ja'aiz 
hai lekin uska dhanpna afzal hai" 

Doosri jagah likhte hain: 




"jis ne in dono(chehra aur hatheliyon)ko 
dhanpa to isi baat ko hum mustahab 
samajhte aur isi ki da'awat dete hain" 


Aik aur maqam par iikhte hain: 

"jis ne ahsan(ya'ne chehre ke pardajko 
pakdha to yeh afzal hai aur main ne 
'amalan apni biwi ke silsile mein isi ko 
ikhtiyar kar rakha hai aur Allah se ummeed 
karta hun ke woh mujhe apni baitiyon ke 
silsile mein jab woh baalig ho jaayen isi 
baat ki taufeeq de"(Hijabul mar'atil muslima 
page :5, 7, 8) 

Algarz shari'at ne zaroot ke tahat ghar se nikalne 
ki soorat mein khawateen ke liye zaroori qarar dia 
hai ke woh poore libaas ke sath aur mukammal 
parde ka ehtemam karte huye niklen. 

Mukammal par da aur kamil libaas? 

Azeem Muhaddis Allama Albani(r) ne apni kitaab 
"Hijab al mar-atil muslima" mein parda ki jo sharten 
zikr ki hain unki raushni mein kamil libaas ka naqsha 
kuch is tarah saamne aata hai: 

1. libaas aisa ho ke us se poora badan dhak jaye, 
jaisa ke Surah Ahzab ki aayat aur Ahadees se 
wazeh ahi. 

2. Parda ya libaas khud ara-aish ka saman na ban 
jaye kionke Allah ta'ala ka irshad hai: 

"aur (musalman auratenjapni zeenat zahir 
na karen" 

Is se zahir hai ke mukhtailf qism ke nuqoosh aur 
be! buton se saje burqe, niqaab aur chadaren kamil 
libaas mein shamil nahi. 

3. Kapda dabeez aur mota ho taake jism nazar na 
aaye kionke libaas ya parde ka maqsad hi yahi hai 
ke jism ko chupaya jayejabqat Ibn Sa'd ke mutabiq 

Hafsa bint Abdurrhaman Ayesha(R)ke paas aik 
bareek aodhni aodh kar aayein,Ayesha(R)ne dekhte 
hi use phaadh dia aur kaha kia tumhen Surah Noor 
mein Allah ta'ala ka nazil kia hua hukm ma'loom 
nahi?phir doosri aodhni managa kar unhen di. 

(Ibn Sa'd 8/46) 

. 4.Libaas dheela dhala ho,aisa chust aur tang na 
ho ke usse jism ki saakht aur banawat numayan ho, 
Usama bin Zaid(R)bayan karte hain ke Dehya kalbi 
(R)ne Rasoolullah(sallallahu 'alaihi wa sallam)ko jo 
kapde tohfe mein diye the,unmein gadhe cotton ka 
aik kapda tha jise Aap(sallallahu 'alaihi wa sallamjne 
mujhe pahna diya tha, main ne wahi kapda apni biwi 
ko pahna diya,Aap(sallallahu'alaihi wa sallamjne mujh 
se daryaft farmaya ke turn ne cotton ka woh kapda 
kion istemal nahi kia?main ne kaha, main ne use 
apni biwi ko pahna diya, to Aapjsallallahu 'alaihi wa 
sallamjne farmaya: 

"usse kahdo ke uske neeche shalooka 
pahan liya kare,kionke mujhe dar hai ke 
kapda badan ki haddiyon ko numayan 
karega" 

(Al Ahadees almukhtara 1/44 1, Ahmed w Baihaqi) 

5. Libaas mardon ke libaas se milta julta na ho, 
Nabi(sallallahu 'alaihi wa sallamjne aisi auraton par 
la'nat bheji hai jo mardon ki mushabahat ekthiyar 
karti hain.(Bukhari:5546) 

Sunan Abu Daud(4098)ki riwayat mein hai: 
"Rasoolullahjsallallahu 'alaihi wa sallam)ne 
auraton ke libaas pahanne wale mard par 
aur mardana libaas iste'maal karne wali 
auraton par la'nat farmayi" 

6. Libaas kafir auraton ke laibaas ke mushabeh na 
ho, Nabijsallallahu 'alaihi wa sallamjka irshad hai: 




"jis ne kisi qaum ki mushabahat ekhtiyar ki 
us ka shumaar unhi mein hoga" 


(Abu Daud:4031) 

Sayyeduna Abdullah bin Umar(R)se riwayat hai ke 
Nabi(sallallahu 'alaihi wa sallam)ne mujh par do zard 
rang ke kapde dekhe to farmaya: 

"yeh kafiron ke libaas mein se haijihza ise 
na pahno"(Muslim:5401) 

7. Libaas ya parda shohrat ka ba’ais na ho ya'ni 
uske iste'mal se logon ke darmiyan mumtazya 
numayan hona maqsood na ho,Nabi(sallallahu 'alaihi 
wa sallam)ka irshad hai: 

"jis shaks ne shohrat ke liye libaas pahna 
Allah ta'ala use Qiyamat ke din zillat wa 
khari ka libaas pahnayega phir usmein aag 
bhadhka dega"(lbne Maja:3067) 

In sharton mein se pahli chaar ka ta'alluq khusoosi 
taur par ghar se bahar nikalne se hai jabke ba'd ki 
sharten ghar aur bahar dono ke liye hain. 

Jo auraten parde se muta'alliq pabandiyon ka 
ehtemam nahi karteen Nabi(sallallahu 'alaihi wa 
sallam)ne unhen sakht wa'aeed sunayi hai,Aap(salla- 
-llahu 'alaihi wa sallam)ka irshad hai: 

""woh auraten jo libaas pahanne ke 
bawajood nangi hon.mardon ki taraf mayil 
hone wali aur unko apni taraf mayil karne 
wali hon jannat mein dakhil nahi hongi aur 
na hi uski khushbu payengi jabke khushbu 
panch sau saal ki masafat se aayegi" 
(Mu'atta:2652) 

Aik doosri riwayat mein hai: 

"Akhri zamane mein aisi auraten hongi jo 
libaas pahanne ke bawajood nangi hongi, 
unke sar bukhti ount ke kohaan ki tarah 




honge,un par la'nat bhejo kionke yeh 


mal'aoon hain" (Tabrani ausat:9331) 

Auraton ko parda karwana mard ki z immedari hai: 

parde ki pabandi karwane ke silsile mien Allama 
Ibnul Qayyim(r)ne apni kitaab "Atturuqul hukmiya 
fissiyastishar'aiya" page :280 mein ilkhte hain: 

"Ghar ke zimmedar shkas ya'ni baap, 
shauhar aur bhai wagairah ke liye zaroori 
hai ke woh apni ma tahat auraton ke ban 
sanwar kar baahar nikalne,baareek aur 
jhalakne wale libaas pahanne aur raaste 
mein mardon se baat karne se roke,agar 
koi 'aurat ban sanwar kar aksar bahar jati 
ho to use zabardasti man a’ kare, na maane 
to ghar mein qaid karde" 

Magar afsos ke bahut se mardon ne is fareeze ki 
adayegi se kinara kashi ekhtiyar karli hai,unke ghar 
ki auraten be parda aur bani sanwari ghar se 
baahar nikalti hain aur logon ko da'wate nazzara 
deti phirti hainjekin unki gairat nahi jaagti,isi baat ka 
rona rote huye mashhoor saha'air Akabar Alahabadi 
ne kaha tha: 

be parda kal jo nazar aayeen cand bibiyan 
Akbar zameen mein ghairate qaumi se gadh gaya 
pucha jo unse parda tumhara woh kia huwa 
kahne lagein aql pe mardon ki pad gaya 
yeh 'aql par parda hi padna to hai ke jo mard yeh 
janta hai ke jab uske saamne se be parda 'auraton 
ka guzar hota hai to uski nigahen unke husn ka 
nazzara karne lagti hain woh yeh samajhne se qasir 
rahe ke jab uski bahan, beti aur biwi be parda hokar 
nikleigi to kia doosron ki nigahen unke husn se lutf 
andoz nahi hongil! magar kia kahiye ke ab maghrebi 
tahzeeb ke tufail mein 




"Khuda ke fazl se biwi miyan donon muhazzab hain 
hijab inko nahi aata, inhen ghussa nahi aata 
lekin yaad rakha jaye ke gussa nahi aane ya 
doosre Ifazon mein be gherati ki yeh harkat intehayi 
khatarnak hai,Nabi(sallallahu 'alaihi wa sallam)ka 
irshad hai: 

"Teen qism ke log hain jin ki taraf Allah 
ta'ala Qiyamat ke din nahi dekhega, maan 
baap ka na farman,mardon ki musabahat 
apnane wali aurat aur dyyoos" 

(Nasai:1 562, Ahmed 2/134) 

Aik aur riwayat mein hai: 

"Teen qism ke logon par Allah ne jannat 
haram kardi hai,barabar sharab peene 
wala,waledain ki nafarmai karne wala aur 
dayyus jo apne ghar walon ki be hayayi aur 
badkari par khamoshi ikhteyaar kiye rahe" 

(Ahmad 2/69) 

kin logon se parda nahi: 

Qur'an e Majeed mein shauhar aur muhrim rishte 
daron ke mazeed jin se parda na krne ki ijazat di 
gayi hai unki tafseel is tarah hai: 

" Aur apni arayish ko kisi ke saamne na 

zahir karein saiwye apne mail jo I ki 

auraton ke ya gulamon ke ya aise nokar 
chakar ke jo shahwat wale na hon ya aise 
bachcon ke jo auraton ke parde ki baton se 
aagahi nahi rakhte..."(Al Noor:31) 

"Mail jol ki auraton" se murad woh auraten hain 
jinse ta'aruf aur pahcan ho,khah woh muslim hon ya 
ghair muslim, Azawaj e mutahharat ke paas yahoodi 
aur mushrik auraten aaya jaya karti theen leikin unse 
azwaaj e mutahharat ka parda karna sabit nahi. 

" Aise naukar chakar..." se murad woh log honge 




jo apni mohtajgi,ya jismani ya aqli kamzori ya umr ki 


ziyadti ki wajah se is la-aiq na hon ke auraton ke 
baare mein koi shahwat ki baat soch saken. 

"Aise bachche jo..." muaraad aise bachche hain 
jo auraton ki parde ki baaton se waqifna hon, aise 
bachche jo baligh hon ya blughat ke qareeb hon un 
se parda karna lazim hai, kionke woh auraton ke 
parda ki baaton se waqif hote hain. 

Boodhi auraton ka hukm: 

Allah ta'ala ka farman hai: 

"badi boodhi auraten jinhen nikaah ki 
ummeed (aur khahishjna rahi woh agar 
apne kapde utaar rakhen to unpar koi 
gunaah nahi basharte ke woh apna banaao 
singhar zahir karne wali na hon,taaham 
agar woh ehtiyaat rakhen to unke liye 
behtar hai aur Allah sunta aur jaanta hai" 

(Al Noor:60) 

Hafiz Salahuddin Usuf is aayat ke tahat likhte 
hain" 

"Inse muraad woh budhi aur azkar rafta 
auraten hain jinko haiz aana band hogaya 
ho aur wiladat ke qaabil na rahi hon, is umr 
mein umuman aurat ke andar mard ke liya 
fitri taur par jo jinsi kashish hoti hai woh 
khatm ho jati hai,na woh kisi mard se nikah 
ki khahish mand hoti hain na mard hi unke 
liye aise jazbaat rakhte hain,aisi auraton ko 
parde mein takhfeef ki ijaazat di gayi hai. 

[kapde utaar rakhen jse muraad woh kapda 
hai jo shalwar qamees ke upar aurat parde 
ke liye chadarya burqa' waghaira ki shkl 
mein leti hai, basharte ke maqsad apni 
zeenat aur banaao sighar ka izhar na ho, is 

ka matlab yeh hai ke koi aurat apni jinsi 
kashish kho jaane ke bawjood agar banaao 
sighar ke zariye apni jinsiyat’ko numayan 
karne ke maraz mein mubtla ho to parde 
mein is takhfeef ke hukm se woh kharij 
hogi aur uske liya mukammal parda karna 
zaroori hoga"(Ahsanul Bay an) 
kia parda aurat ki tarqaqi mein rukawat hai? 

Bahut se log apni na daani ya dosron ki baaton 
semuta assir hone ki wajah se kahte nazar aate hain 
ke parda aurat ki fitri aazadi ke khilaf aur uske liye 
taraqqi wa kamal ke husool ki raah mein rukawat hai 
,chunache is silsile mein maghribi culture ka aik da'ai 
aur auraton ki aazadi ka hami Misri mu-allif Qasim 
Ameen apni kitaab”Modren Women"mein likhta hai: 
"Parde ka yeh nuqsan hai ke woh aurat ko 
uski fitri aazadi se mahroom bana deta 
hai,usko apni tarbiyat karne se rokta hai, 
bawaqt zaroorat use rozi kamane se baaz 
rakhta hai aur biwi aur shauhar donon ko 
'aql aur akhlaqi zindagi ka maza nahi 
chakhne deta aur parde ki pabandi ki halat 
mein aisi qabil maayen nahi paida ho 
sakteen jo apni aulaad ki a'ala tarbiyat kar 
saken aur is parde ki wajah se qaum ki 
halat us insaan ke manind ho jati hai jis ke 
badan ka aik hissa jhoola maar gay a ho" 
(Musalman aurat paged 83. 184) 

Jin ko Islam ki deeni,samaaji,ta'leemi aur 
hukmarani ki tareekh se ma'mooli waqfiyat bhi hai 
woh khub jaan sakte hian ke Qasim Ameen ki baat 
mein kitna dam hai,Sahabah ke daur se lekar ab tak 
har daur aur zamaane mein millat e Islamiyya mein 
sainkdo nahi hazaron ki ta'dad mein maidan e jung 

ke fateheen,qayedeen,hukumat wa siyasat ke 
mahe- -reen,azeem nufakkereen, har qism ke uloom 
wa funnon ke baani aur mujid,baaligh nazar Ulama 
wa fuqaha aur jaleelul qadr Muhaddeseen wa 
mujtahe- -edeen ko janam diya hai,in logon ki 
parwarish kin maayon ne ki thi,maghrebi tahzeeb 
wa culture ki numayinda be parda aur be haya 
auraton ne ya islami ahkam wa ta'leemat par 'amal 
karne wali ba haya aur ba parda khwateen ne? 

Islami tareekh un ba kamal khwateen ke tazkire se 
bhi khali nahi jinhon ne uloom wa funoon ke mukht- 
-alif maidanon aur sha'ae wa 'amal ke mukhtalif 
sho'bo mein numayan aur azeem karname anjam 
dekar ba'd mein aane wali khawateen ke liya 
behtareen aur qabil itteba' uswe chodh gayi hain, 
kia unme koi aik bhi aisi mil sakti hai jisne parde ka 
ehtemam na kia ho? 

Talib e du'a 

Hafiz Muhammad Sajid Usaid Nadwi 
Nazim Jamia Hafsa(r)lilbnaat ,Q Golcomda. 

